《代挽寺丞吴公》
宋代·陈元晋

国事须才急，如公亦古人。
江淮老麾节，俎豆哭军民。
图忆筹边旧，官传结绶新。
朔风吹老泪，泉路湿寒燐。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。